ઈનસર્વિસ ડૉક્ટર્સના સરકાર પાસે લેણા નીકળતા આશરે ૨૨૫ કરોડથી વધારેની રકમ ચૂકવવા નાણામંત્રીએ તૈયારી બતાવતા ગુજરાત સરકારના ઈનસર્વિસ ડૉક્ટર્સમાં આનંદની લાગણી પ્રવર્તી છે. સોમવારે ગાંધીનગર ખાતે ઈનસર્વિસ ડૉક્ટર્સ ફેડરેશન ગુજરાત રાજ્યનું પ્રતિનિધિ મંડળ નાણામંત્રી નીતિનભાઈ પટેલને મળવા પહોંચ્યું હતું. ડૉક્ટર્સની લાગણી અને માંગણીનો નાણામંત્રીએ સ્વીકાર કર્યો હતો અને તેમણે ડૉક્ટર્સના હકના લેણા નીકળતા રૂપિયા સરકારમાંથી રિલિઝ કરવા નાણા વિભાગને સૂચના આપી હોવાનું જાણવા મળ્યું છે.